CELEX: 32020D0122
Language: lt
Date: 2020-01-16 00:00:00
Title: Komisijos Įgyvendinimo Sprendimas (ES) 2020/122 2020 m. sausio 16 d. dėl Europos Sąjungos ir Meksikos Jungtinių Valstijų susitarimo pasikeičiant laiškais dėl Europos bendrijos ir Meksikos Jungtinių Valstijų susitarimo dėl spiritinių gėrimų pavadinimų abipusio pripažinimo ir apsaugos I ir II priedų pakeitimo sudarymo

29.1.2020   
               
               
                  LT
               
               
                  Europos Sąjungos oficialusis leidinys
               
               
                  L 23/1
               
            
         KOMISIJOS ĮGYVENDINIMO SPRENDIMAS (ES) 2020/122
         2020 m. sausio 16 d.
         dėl Europos Sąjungos ir Meksikos Jungtinių Valstijų susitarimo pasikeičiant laiškais dėl Europos bendrijos ir Meksikos Jungtinių Valstijų susitarimo dėl spiritinių gėrimų pavadinimų abipusio pripažinimo ir apsaugos I ir II priedų pakeitimo sudarymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1997 m. gegužės 27 d. Tarybos sprendimą 97/361/EB dėl Europos bendrijos ir Meksikos Jungtinių Valstijų susitarimo dėl spiritinių gėrimų pavadinimų abipusio pripažinimo ir apsaugos sudarymo (1), ypač į jo 4 straipsnį,
         kadangi:
         
                     (1)
                  
                  
                     Susitarimas tarp Europos bendrijos ir Meksikos Jungtinių Valstijų dėl spiritinių gėrimų pavadinimų abipusio pripažinimo ir apsaugos (2) (toliau – Susitarimas) įsigaliojo 1997 m. liepos 1 d.;
                  
               
                     (2)
                  
                  
                     pagal Susitarimo 18 straipsnį Sąjunga ir Meksikos Jungtinės Valstijos derėjosi dėl Susitarimo pasikeičiant laiškais, kuriuo būtų pakeisti Susitarimo I ir II priedai, kad būtų atnaujinti ir ištaisyti saugomų spiritinių gėrimų sąrašai;
                  
               
                     (3)
                  
                  
                     Susitarimas pasikeičiant laiškais turėtų būti patvirtintas Europos Sąjungos vardu;
                  
               
                     (4)
                  
                  
                     šiame sprendime nustatytos priemonės atitinka Spiritinių gėrimų komiteto nuomonę,
                  
               NUSPRENDĖ:
         
            1 straipsnis
            Europos Sąjungos vardu patvirtinamas Europos Sąjungos ir Meksikos Jungtinių Valstijų susitarimas pasikeičiant laiškais, kuriuo pakeičiami Europos bendrijos ir Meksikos Jungtinių Valstijų susitarimo dėl spiritinių gėrimų pavadinimų abipusio pripažinimo ir apsaugos I ir II priedai.
            Susitarimo pasikeičiant laiškais, įskaitant pakeistus I ir II priedus, tekstas pridedamas prie šio sprendimo.
         
         
            2 straipsnis
            Už žemės ūkį ir kaimo plėtrą atsakingas Komisijos narys įgaliojamas pasirašyti Susitarimą pasikeičiant laiškais, kad šis taptų privalomas Europos Sąjungai.
         
         
            Priimta Briuselyje 2020 m. sausio 16 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 152, 1997 6 11, p. 15.
         
            (2)  OL L 152, 1997 6 11, p. 16.